pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ทำเนียบรัฐบาลคึกคัก เปิดให้เด็กนั่งเก้าอี้นายกรัฐมนตรี น้องกุ๊บกิ๊บ โรงเรียนวัดราชสิงขร ได้นั่งเก้าอี้นายกรัฐมนตรีเป็นคนแรก
วันเสาร์ที่ 14 มกราคม 2566
14/01/2566
ทําเนียบรัฐบาลคึกคัก เปิดให้เด็กนั่งเก้าอี้นายกรัฐมนตรี น้องกุ๊บกิ๊บ โรงเรียนวัดราชสิงขร ได้นั่งเก้าอี้นายกรัฐมนตรีเป็นคนแรก
ทําเนียบรัฐบาลคึกคัก เปิดให้เด็กนั่งเก้าอี้นายกรัฐมนตรี น้องกุ๊บกิ๊บ โรงเรียนวัดราชสิงขร ได้นั่งเก้าอี้นายกรัฐมนตรีเป็นคนแรก
วันนี้ (14 มกราคม 2566) เวลา 08.00 น. ณ ห้องทํางานนายกรัฐมนตรี ชั้น 2 ตึกไทยคู่ฟ้า ทําเนียบรัฐบาล นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า คณะจัดงานวันเด็กสํานักเลขาธิการนายกรัฐมนตรีได้เปิดให้เด็กเข้าไปนั่งเก้าอี้นายกรัฐมนตรี เนื่องในโอกาสวันเด็กแห่งชาติ ประจําปี 2566 ซึ่งในปีนี้มีเด็กให้ความสนใจมาต่อแถวเพื่อนั่งเก้าอี้นายกรัฐมนตรีตั้งแต่เวลา 07.00 น. โดยเด็กที่ได้นั่งเก้าอี้นายกรัฐมนตรีคนแรกคือเด็กหญิงโชติกา มั่งมี (น้องกุ๊บกิ๊บ) นักเรียนชั้น ป.3 โรงเรียนวัดราชสิงขร แขวงวัดพระยาไกร เขตบางคอแหลม กรุงเทพมหานคร ทั้งนี้ จากการสอบถามน้องกุ๊บกิ๊บ ได้มาเที่ยวงานวันเด็ก ณ ทําเนียบรัฐบาล ครั้งนี้เป็นครั้งที่ 2 โดยในปีนี้ตั้งใจเป็นอย่างมากที่จะมานั่งเก้าอี้นายกรัฐมนตรีเป็นคนแรก ได้ตื่นนอนตั้งแต่ตี 5 เพื่อเตรียมตัวเดินทางมาทําเนียบรัฐบาลพร้อมกับคุณยาย และเดินทางมาถึงทําเนียบรัฐบาลในเวลา 06.00 น.
น้องกุ๊บกิ๊บกล่าวว่า รู้สึกตื่นเต้นและดีใจมากกว่าทุกปี ที่ได้นั่งเก้าอี้นายกรัฐมนตรีเป็นคนแรก ส่วนสาเหตุที่เลือกมาเที่ยวทําเนียบรัฐบาล เพราะชอบลงุตู่ และเป็น Fan Club ของลุงตู่ ติดตามลุงตู่อยู่ตลอดเวลา และชอบการจัดงานวันเด็กที่ทําเนียบรัฐบาลซึ่งมีกิจกรรมหลากหลายให้ร่วมเล่นกิจกรรม ที่สําคัญคืออยากจะพบกับลุงตู่ ถ่ายรูปคู่ลงตู่ พร้อมกันนี้ น้องกุ๊บกิ๊บได้กล่าวให้กําลังใจนายกรัฐมนตรีว่า ขอให้ลุงตู่สู้ ๆ อย่าถอย เป็นกําลังใจให้ลุงตู่ และขอให้รักษาสุขภาพด้วย
สําหรับบรรยากาศการจัดงานวันเด็กภายในทําเนียบรัฐบาล มีเด็ก ๆ พร้อมผู้ปกครองทยอยเดินทางมาเป็นจํานวนมาก บางคนมากับครอบครัว บางคนมาพร้อมกับเพื่อน และมาเป็นกลุ่มพร้อมคณะครูที่โรงเรียน โดยต่างให้ความสนใจกับการนั่งเก้าอี้นายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีพบปะเด็กและเยาวชน ชื่มชมเด็กเก่งสร้างชื่อเสียง เด็กกตัญญู ให้กำลังใจเด็กด้อยโอกาส ขอให้เด็กและเยาวชนรักษาความดี เป็นแบบอย่างที่ดี
วันเสาร์ที่ 14 มกราคม 2566
14/01/2566
นายกรัฐมนตรีพบปะเด็กและเยาวชน ชื่มชมเด็กเก่งสร้างชื่อเสียง เด็กกตัญญู ให้กําลังใจเด็กด้อยโอกาส ขอให้เด็กและเยาวชนรักษาความดี เป็นแบบอย่างที่ดี
นายกรัฐมนตรีพบปะเด็กและเยาวชน ชื่มชมเด็กเก่งสร้างชื่อเสียง เด็กกตัญญู ให้กําลังใจเด็กด้อยโอกาส ขอให้เด็กและเยาวชนรักษาความดี เป็นแบบอย่างที่ดี
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (14 มกราคม 2566) เวลา 09.30 น. ณ ห้องทํางานนายกรัฐมนตรี ชั้น 2 ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้พบปะกับเด็กและเยาวชนที่นําชื่อเสียงมาสู่ประเทศ และเด็กจากจังหวัดชายแดนภาคใต้ที่มีความซื่อสัตย์ หรือเด็กกตัญญู และเด็กพิเศษหรือด้อยโอกาส รวมจํานวน 10 คน พร้อมเปิดโอกาสให้เด็กและเยาวชนนั่งเก้าอี้ทํางานนายกรัฐมนตรี และถ่ายภาพเป็นที่ระลึกร่วมกับนายกรัฐมนตรี สําหรับบรรยากาศการนั่งเก้าอี้ทํางานของนายกรัฐมนตรีเป็นไปอย่างอบอุ่น โดยนายกรัฐมนตรีได้พูดคุยสอบถามเด็กและเยาวชนอย่างเป็นกันเอง พร้อมกล่าวชื่นชมเด็กและเยาวชนที่นําชื่อเสียงมาสู่ประเทศ ขอให้เรียนรู้ พัฒนาตัวเองต่อไป อย่าหยุดพัฒนา ในส่วนของเด็กที่มีความซื่อสัตย์ หรือเด็กกตัญญู นายกรัฐมนตรีขอให้รักษาความดีนี้ให้คงไว้ เพราะความดีจะทําให้ประสบความสําเร็จในทุกอย่าง มีแต่ความเจริญ และขอให้ชวนเพื่อน ๆ มาช่วยกันทําความดี พร้อมกันนี้ นายกรัฐมนตรีกล่าวให้กําลังใจเด็กพิเศษหรือด้อยโอกาสว่า ขอให้เด็กและเยาวชนอย่าท้อแท้ มีกําลังใจในการดํารงชีวิต และให้ยืนหยัดอยู่ในสังคมด้วยความภาคภูมิใจ ดูแลตัวเองให้เข้มแข็งมีกําลังใจในทุก ๆ ด้าน
รัฐบาลไทย-ข่าวทำเนียบรัฐบาล-​กระทรวงสาธารณสุขออกประกาศรายชื่อสถานบำบัดรักษาทางสุขภาพจิต พ.ศ. 2565 รวม 110 แห่ง ครอบคลุมบริการทั่วประเทศ รับแนวโน้มความต้องการเข้ารับบริการมากขึ้น
วันศุกร์ที่ 13 มกราคม 2566
13/01/2566
​กระทรวงสาธารณสุขออกประกาศรายชื่อสถานบําบัดรักษาทางสุขภาพจิต พ.ศ. 2565 รวม 110 แห่ง ครอบคลุมบริการทั่วประเทศ รับแนวโน้มความต้องการเข้ารับบริการมากขึ้น
​กระทรวงสาธารณสุขออกประกาศรายชื่อสถานบําบัดรักษาทางสุขภาพจิต พ.ศ. 2565 รวม 110 แห่ง ครอบคลุมบริการทั่วประเทศ รับแนวโน้มความต้องการเข้ารับบริการมากขึ้น
วันที่ 13 มกราคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า กระทรวงสาธารณสุขได้ออกประกาศ เรื่อง รายชื่อสถานบําบัดรักษาทางสุขภาพจิต พ.ศ. 2565 ซึ่งประกาศได้เผยแพร่ในราชกิจจานุเบกษาเมื่อวันที่ 12 ม.ค. 66 และมีผลบังคับในวันถัดจากวันประกาศ หรือ13 ม.ค. 66 เป็นต้นไป
ทั้งนี้ สาระสําคัญของประกาศเป็นการปรับปรุงรายชื่อสถานบําบัดรักษาทางสุขภาพจิต เพื่อให้สอดคล้องกับสถานการณ์ในปัจจุบัน ครอบคลุมการให้บริการตรวจ รักษา บําบัดสุขภาพจิตของประชาชนทั่วประเทศ ซึ่งการออกประกาศล่าสุดนี้ทําให้มีโรงพยาบาลที่เป็นสถานบําบัดรักษาทางสุขภาพจิตรวม 110 แห่ง โดยเพิ่มขึ้นเกือบ 2 เท่าตัวเมื่อเทียบกับช่วงปี 2551 ที่พระราชบัญญัติสุขภาพจิต พ.ศ.2551 มีผลใช้บังคับและกําหนดให้รัฐมนตรีว่าการกระทรวงสาธารณสุขออกประกาศกําหนดสถานบําบัดรักษาสุขภาพจิตซึ่งในขณะนั้นทั่วประเทศมีให้บริการ 41 แห่ง
น.ส.ไตรศุลี กล่าวว่า สถานบําบัดรักษาทางสุขภาพจิตทั้ง 110 แห่งตามประกาศล่าสุดนี้ประกอบด้วย โรงพยาบาลหรือสถาบันในสังกัดกรมสุขภาพจิต กระทรวงสาธารณสุข 20 แห่ง โรงพยาบาลในสังกัดสํานักงานปลัดกระทรวงสาธารณสุข ซึ่งส่วนใหญ่คือโรงพยาบาลประจําจังหวัด และโรงพยาบาลประจําอําเภอที่มีความพร้อม รวม 86 แห่ง, โรงพยาบาลในสังกัดกระทรวงอุดมศึกษาฯ รวม 7 แห่ง, โรงพยาบาลราชวิถี สังกัดกรมการแพทย์, คณะแพทยศาสตร์วชิรพยาบาล มหาวิทยาลัยนวมินทราธิราช ในกํากับกรุงเทพมหานคร, โรงพยาบาลอานันทมหิดล สังกัดกรมการแพทย์ทหารบก, โรงพยาบาลบ้านแพ้ว(องค์การมหาชน) และโรงพยาบาลตุลาการเฉลิมพระเกียรติ สังกัดสํานักงานศาลยุติธรรม
ทั้งนี้ กระทรวงสาธารณสุขได้ขยายการให้บริการเพื่อบําบัดรักษาทางสุขภาพจิตโดยต่อเนื่อง เพื่อรองรับกับแนวโน้มที่ประชาชนมีความต้องการเข้ารับบริการทั้งการปรึกษา การบําบัดรักษาที่มากขึ้นจากภาวะสังคมที่มีลักษณะซับซ้อน การรับรู้ข้อมูลในโซเชียลมีเดียจํานวนมาก ส่งผลต่อพฤติกรรมความรุนแรง และความเครียดสูงจนเกิดการป่วยทางจิตเวช
น.ส.ไตรศุลี กล่าวว่า การขยายหน่วยให้บริการบําบัดรักษา ดําเนินการควบคู่ไปกับการพัฒนาช่องทางให้คําปรึกษาด้านสุขภาพจิต อาทิ สายด่วนกรมสุขภาพจิต 1323, การให้ความรู้ผ่านเฟซบุ๊คแฟนเพจ 1323 ปรึกษาปัญหาสุขภาพจิต, การเพิ่มฟังก์ชั่น “ตรวจสุขภาพใจ” ในแพลตฟอร์มหมอพร้อม เป็นต้น
สําหรับผู้ต้องการตรวจสอบรายชื่อโรงพยาบาล/สถาบัน ซึ่งเป็นสถานบําบัดรักษาทางสุขภาพจิต สามารถตรวจสอบได้จากประกาศล่าสุดของกระทรวงสาธารณสุข ตามลิงค์ดังนี้ bit.ly/3QBxJ1v
รัฐบาลไทย-ข่าวทำเนียบรัฐบาล-​ผู้แทนนักศึกษาหลักสูตร ปนป.12 สถาบันพระปกเกล้าร่วมมอบจักรยาน 40 คัน เพื่อเป็นของขวัญให้เยาชนเนื่องในงานวันเด็กแห่งชาติ ทำเนียบรัฐบาล 14 ม.ค. นี้
วันศุกร์ที่ 13 มกราคม 2566
13/01/2566
​ผู้แทนนักศึกษาหลักสูตร ปนป.12 สถาบันพระปกเกล้าร่วมมอบจักรยาน 40 คัน เพื่อเป็นของขวัญให้เยาชนเนื่องในงานวันเด็กแห่งชาติ ทําเนียบรัฐบาล 14 ม.ค. นี้
​ผู้แทนนักศึกษาหลักสูตร ปนป.12 สถาบันพระปกเกล้าร่วมมอบจักรยาน 40 คัน เพื่อเป็นของขวัญให้เยาชนเนื่องในงานวันเด็กแห่งชาติ ทําเนียบรัฐบาล 14 ม.ค. นี้
วันที่ 13 ม.ค. 66 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตัวแทนนักศึกษาหลักสูตรผู้นํายุคใหม่ในระบอบประชาธิปไตย รุ่นที่ 12 (ปนป.12) สถาบันพระปกเกล้า ได้มอบจักรยานจํานวน 40 คัน แก่สํานักเลขาธิการนายกรัฐมนตรี (สลน.) เพื่อนําไปเป็นของขวัญมอบให้แก่เด็กและเยาวชน เนื่องในวันเด็กแห่งชาติ ประจําปี 2566 ณ ทําเนียบรัฐบาล ในวันที่ 14 ม.ค. 66 นี้ โดยมีผู้แทนจาก สลน. เป็นผู้รับมอบ
ทั้งนี้ การมอบจักรยานเพื่อเป็นของขวัญเนื่องในวันเด็กแห่งชาติในครั้งนี้ เป็นหนึ่งในหลายกิจกรรมที่กลุ่มนักศึกษา ปนป.12 สถาบันพระปกเกล้าดําเนินการเพื่อสังคม โดยกิจกรรมอื่นที่ดําเนินอยู่ในขณะนี้อย่างเช่นโครงการ "เห็นด้วยหู รู้ด้วยใจ" ที่ได้ร่วมกับทีมนักศึกษาคณะดนตรี มหาวิทยาลัยอัสสัมชัญในการสร้างสรรค์ผลงานเพลงร่วมกับเยาวชนในโรงเรียนสอนคนตาบอดกรุงเทพฯ ตลอดจนกิจกรรมให้ความช่วยเหลือเยาวชนที่ด้อยโอกาสในสถานสงเคราะห์อีกหลายแห่ง
น.ส.ไตรศุลี กล่าวว่า ปนป.12 เป็นหลักสูตรที่สถาบันพระปกเกล้าจัดขึ้นเพื่อการพัฒนาศักยภาพของคนรุ่นใหม่ที่มุ่งทํางานเพื่อประโยชน์ส่วนรวม ให้เป็นผู้นําที่มีความสามารถรอบด้าน ยืดหยุ่น เป็นผู้นําแห่งการเปลี่ยนแปลง ภายใต้วิถีประชาธิปไตย โดยมีผู้ผ่านการคัดเลือกเข้าร่วมทั้งภาคการเมือง ราชการ ประชาสังคม และเอกชน รวม 120 คน ซึ่งตลอดหลักสูตรมีการศึกษาทั้งในห้องเรียนที่ให้ความสําคัญกับเนื้อหาการเปลี่ยนแปลงของโลกยุคใหม่ และผู้นําที่เหมาะสมกับพลวัตสังคมยุคใหม่ และการศึกษานอกห้องเรียนที่เน้นความสําคัญไปที่การนําความรู้จากห้องเรียนไปสู่การพัฒนาสังคม
รัฐบาลไทย-ข่าวทำเนียบรัฐบาล-การทางพิเศษแห่งประเทศไทย รับมอบสิ่งของพระราชทาน โครงการจิตอาสา "เราทำความดี เพื่อชาติ ศาสน์ กษัตริย์"
วันศุกร์ที่ 13 มกราคม 2566
การทางพิเศษแห่งประเทศไทย รับมอบสิ่งของพระราชทาน โครงการจิตอาสา "เราทําความดี เพื่อชาติ ศาสน์ กษัตริย์"
...
การทางพิเศษแห่งประเทศไทย รับมอบสิ่งของพระราชทาน โครงการจิตอาสา "เราทําความดี เพื่อชาติ ศาสน์ กษัตริย์"
เมื่อวันที่ 12 มกราคม 2566 เวลา 10.00 น. พล.ร.อ.คณีผล สงเจริญ รองสมุหราชองครักษ์ผู้ช่วยผู้บัญชาการโรงเรียนจิตอาสาพระราชทาน เป็นประธานในพิธี มอบสิ่งของพระราชทาน โครงการจิตอาสา "เราทําความดี เพื่อชาติ ศาสน์ กษัตริย์" ให้กับผู้บริหาร พนักงานและลูกจ้างการทางพิเศษแห่งประเทศไทยณ หอประชุม 0101 ชั้น 1 อาคารศูนย์บริหารทางพิเศษ กทพ.
ในการนี้ นายสุรเชษฐ์ เหล่าพูลสุข ผู้ว่าการการทางพิเศษแห่งประเทศไทย กระทรวงคมนาคม นางชินนาฏ คุณเจริญ รองผู้ว่าการฝ่ายปฏิบัติการ ได้เข้ารับมอบสิ่งของพระราชทาน ประกอบด้วยหมวก ผ้าพันคอ และบัตรประจําตัว "ประชาชนจิตอาสา" ในครั้งนี้ด้วย
ในท้ายที่สุด ประธานในพิธีฯ ได้กล่าวชมเชยการทางพิเศษแห่งประเทศไทย ที่ให้การสนับสนุนภารกิจจิตอาสาพระราชทานมาโดยตลอด อาทิภารกิจทําความสะอาด จัดเก็บขยะ และวัชพืชบริเวณลํารางระบายน้ําเลียบถนนวิภาวดีรังสิต ซึ่งช่วยให้ประชาชนไม่ได้รับผลกระทบจากสถานการณ์น้ําท่วมที่ผ่านมา
รัฐบาลไทย-ข่าวทำเนียบรัฐบาล-​โฆษกรัฐบาลเผยนายกฯ ชื่นชมผลงาน นักกีฬาปิงปองทีมชาติไทยในการแข่งขัน Asia Continental Stage of 2023 WTTC Finals
วันศุกร์ที่ 13 มกราคม 2566
13/01/2566
​โฆษกรัฐบาลเผยนายกฯ ชื่นชมผลงาน นักกีฬาปิงปองทีมชาติไทยในการแข่งขัน Asia Continental Stage of 2023 WTTC Finals
ที่สามารถคว้าโควต้าการแข่งขันเทเบิลเทนนิสชิงแชมป์โลก 2023 ได้สําเร็จ
วันนี้ (13 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมผลงานของทัพนักกีฬาปิงปองทีมชาติไทย ในรายการแข่งขัน เอเชีย คอนทิเนนทัล สเตจ ออฟ 2023 ดับเบิลยูทีทีซี ไฟนัลส์ หรือ Asia Continental Stage of 2023 WTTC Finals ซึ่งจัดขึ้นที่กรุงโดฮา ประเทศกาตาร์ ระหว่างวันที่ 7 - 13 มกราคม 2566
โฆษกประจําสํานักนายกรัฐมนตรีกล่าวเพิ่มเติมว่า ประเทศไทยได้ส่งนักกีฬาเข้าร่วมในการแข่งขันนี้ ได้แก่ สุธาสินี เสวตรบุตร อรวรรณ พาระนัง และ จิณห์นิภา เสวตรบุตร ซึ่งผลการแข่งขันปรากฏว่า สุธาสินี นักกีฬาปิงปอง มือวางอันดับ 1 ของไทย และอันดับ 32 ของโลก สามารถชนะ โจว จิง อี้ จากสิงคโปร์ และเข้าสู่รอบโควต้าได้สําเร็จ ในขณะที่ จิณห์นิภา สามารถชนะคู่แข่ง รีธ เทนนิสัน จากอินเดีย และ อรวรรณ ก็สามารถเอาชนะคู่แข่ง ชเว ฮโยจู จากเกาหลีใต้ ได้เช่นกัน ซึ่งทําให้ตัวแทนนักกีฬาปิงปองหญิงทีมชาติไทยทั้ง 3 คน สามารถคว้าโควต้าเพื่อเข้าแข่งขัน ในการแข่งขันเทเบิลเทนนิสชิงแชมป์โลก 2023 ได้ทั้ง 3 คน นอกจากนี้ สุธาสินี กับ อรวรรณ ยังสามารถคว้าโควต้าการแข่งขัน ในประเภทหญิงคู่ได้อีกด้วย
“นายกรัฐมนตรีชื่นชมผลงานการแข่งขันของทัพนักกีฬาปิงปองทีมชาติไทยที่สามารถคว้าโควต้าเข้าสู่การแข่งขันเทเบิลเทนนิสชิงแชมป์โลก 2023 ได้สําเร็จทั้ง 3 คน นายกรัฐมนตรียังขอบคุณไปยังทัพนักกีฬา และผู้ที่มีส่วนเกี่ยวข้องทุกท่าน ที่ร่วมกันฝึกซ้อมและสนับสนุนมาอย่างต่อเนื่อง ทั้งนี้ นายกรัฐมนตียังได้ขอแรงเชียร์และกําลังใจจากประชาชนชาวไทยทุกคน เพื่อร่วมเชียร์ทัพนักกีฬาไทยในการแข่งขันครั้งต่อไป” นายอนุชาฯ กล่าว
อนึ่ง ในรายการแข่งขันนี้เป็นส่วนหนึ่งของรอบคัดเลือก เพื่อเข้าแข่งขันรายการการแข่งขันเทเบิลเทนนิสชิงแชมป์โลก 2023 หรือ 2023 ITTF World Table Tennis Championships Finals ที่เมืองเดอบัน ประเทศแอฟริกาใต้ ที่จะเกิดขึ้นในเดือนพฤษภาคม 2566
รัฐบาลไทย-ข่าวทำเนียบรัฐบาล-รสอ.รก.รปอ.ณัฏฐิญาฯ รุดเยี่ยม DIPROM CENTER 6 พร้อมย้ำจับมือ สอจ.นครราชสีมา ร่วมปั้นผู้ประกอบการสู่ความยั่งยืน
วันอาทิตย์ที่ 22 มกราคม 2566
22/01/2566
รสอ.รก.รปอ.ณัฏฐิญาฯ รุดเยี่ยม DIPROM CENTER 6 พร้อมย้ําจับมือ สอจ.นครราชสีมา ร่วมปั้นผู้ประกอบการสู่ความยั่งยืน
นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม ตรวจเยี่ยมและมอบนโยบาย ให้ข้าราชการ และเจ้าหน้าที่ ศูนย์ส่งเสริมอุตสาหกรรมภาคที่ 6 (DIPROM CENTER 6) กรมส่งเสริมอุตสาหกรรม
เมื่อวันที่ 20 มกราคม 2566 นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม ตรวจเยี่ยมและมอบนโยบาย ให้ข้าราชการ และเจ้าหน้าที่ ศูนย์ส่งเสริมอุตสาหกรรมภาคที่ 6 (DIPROM CENTER 6) กรมส่งเสริมอุตสาหกรรม โดยมี นางคนึงนิจ ทยายุทธ ผู้อํานวยการศูนย์ส่งเสริมอุตสาหกรรมภาคที่ 6 ข้าราชการ และเจ้าหน้าที่ ให้การต้อนรับ ณ ศูนย์ส่งเสริมอุตสาหกรรมภาคที่ 6 จังหวัดนครราชสีมา
รสอ.รก.รปอ. กล่าวให้กําลังใจและชื่นชม ผู้บริหารและบุคลากร DIPROM CENTER 6 ที่ทุ่มเทแรงกายแรงใจอย่างเต็มที่ ในการดําเนินงานที่ผ่านมา พร้อมทั้งขอให้ DIPROM CENTER 6 ร่วมบูรณาการกับอุตสาหกรรมจังหวัดนครราชสีมา ในการส่งต่อ ต่อยอดผู้ประกอบการ และโครงการต่าง ๆ เนื่องจาก DIPROM CENTER 6 เป็นหน่วยงานที่มีความพร้อมทั้งทางด้านบุคลากร และทรัพยากรที่มีประสิทธิภาพ หากมีการร่วมมือกันจะสามารถผลักดันเกษตรอุตสาหกรรมให้แข็งแกร่งยิ่งขึ้น นอกจากนี้ ยังมอบแนวคิดการส่งเสริมและให้รางวัลกับคนทําดี ด้วย “หัว และ ใจ” ตามนโยบายของท่านปลัดกระทรวงอุตสาหกรรม (ดร.ณัฐพล รังสิตพล) พร้อมเน้นย้ําถึงนโยบายการมุ่งสู่ความสําเร็จ 4 มิติ ประกอบด้วย
มิติที่ 1 ความสําเร็จทางธุรกิจ มุ่งเน้นการปรับเปลี่ยนธุรกิจและอุตสาหกรรมไปสู่อุตสาหกรรมศักยภาพ หรือ S-Curve รวมถึงธุรกิจและการผลิตรูปแบบใหม่
มิติที่ 2 การดูแลสังคมโดยรอบโรงงานอุตสาหกรรม พัฒนาอุตสาหกรรมควบคู่ไปกับการดูแลสังคม โดยส่งเสริมการทํางานร่วมกันระหว่างชุมชน สังคม และสถานประกอบการ/โรงงานในพื้นที่สู่การอยู่ร่วมกันอย่างรับผิดชอบและเป็นมิตร
มิติที่ 3 การดูแลรักษาสิ่งแวดล้อม ที่ตอบโจทย์ไทยและประชาคมโลก ผลักดันปฏิบัติการด้านสิ่งแวดล้อมด้วยกลไกการกํากับดูแลที่ทรงประสิทธิภาพ และการส่งเสริมยกระดับสถานประกอบการหรือโรงงานด้วยแนวคิด BCG ที่สัมผัสได้
มิติที่ 4 การกระจายรายได้ให้กับประชาชนและมีชีวิตความเป็นอยู่ที่ดีขึ้น มุ่งเน้นการพัฒนายกระดับคุณภาพชีวิตของชุมชน และส่งเสริมเศรษฐกิจฐานรากอย่างเป็นระบบ เพื่อรักษาวิถีชีวิต สร้างประโยชน์พัฒนาชุมชนรอบอุตสาหกรรม และต่อยอดอาชีพดีพร้อม
รัฐบาลไทย-ข่าวทำเนียบรัฐบาล-รสอ.รก.รปอ.ณัฏฐิญาฯ ตรวจเยี่ยม สอจ.นครราชสีมา ย้ำบูรณาการการทำงานเชิงพื้นที่ สร้างความเข้มแข็งด้วยเกษตรอุตสาหกรรม
วันอาทิตย์ที่ 22 มกราคม 2566
22/01/2566
รสอ.รก.รปอ.ณัฏฐิญาฯ ตรวจเยี่ยม สอจ.นครราชสีมา ย้ําบูรณาการการทํางานเชิงพื้นที่ สร้างความเข้มแข็งด้วยเกษตรอุตสาหกรรม
นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม ตรวจเยี่ยมและมอบนโยบายให้ข้าราชการและเจ้าหน้าที่สํานักงานอุตสาหกรรมจังหวัดนครราชสีมา
เมื่อวันที่ 20 มกราคม 2566 นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม ตรวจเยี่ยมและมอบนโยบายให้ข้าราชการและเจ้าหน้าที่สํานักงานอุตสาหกรรมจังหวัดนครราชสีมา โดยมี นายพุทธิกรณ์ วิชัยดิษฐ อุตสาหกรรมจังหวัดนครราชสีมา นางคนึงนิจ ทยายุทธ ผู้อํานวยการศูนย์ส่งเสริมอุตสาหกรรมภาคที่ 6 นายประสิทธิ์ ศรีพรหม ผู้อํานวยการสํานักงานอุตสาหกรรมพื้นฐานและการเหมืองแร่ เขต 6 ข้าราชการ และเจ้าหน้าที่ สํานักงานอุตสาหกรรมจังหวัดนครราชสีมา ให้การต้อนรับ ณ สํานักงานอุตสาหกรรมจังหวัดนครราชสีมา
ทั้งนี้ รสอ.รก.รปอ. ได้มอบแนวทางในการดําเนินงาน ภายใต้นโยบายของท่านปลัดกระทรวงอุตสาหกรรม (ดร.ณัฐพล รังสิตพล) โดยมุ่งการสร้างอุตสาหกรรมจังหวัดให้มีความแข็งแรง อันจะนําไปสู่ความแข็งแกร่งของกระทรวงอุตสาหกรรม รวมทั้งการให้ความสําคัญในด้านนวัตกรรมโดยเฉพาะจังหวัดที่มีพื้นที่ขนาดใหญ่และมีมหาวิทยาลัยหลายแห่ง ควรใช้ประโยชน์จากส่วนนี้ เพื่อประสานความร่วมมือ พร้อมบูรณาการการทํางานร่วมกัน ทั้งในด้านการบ่มเพาะงานวิจัยในด้านต่าง ๆ เพื่อให้เกิด Start Up ซึ่งจังหวัดนครราชสีมานับว่ามีพื้นฐานและความโดดเด่นในด้านการเกษตร สามารถผลักดันไปสู่การเป็น “เกษตรอุตสาหกรรม” ทําให้เกิดการสร้างงาน สร้างรายได้ในชุมชน ตลอดจนสามารถปั้นผลิตภัณฑ์ให้เป็นแบรนด์ชุมชนของตนเองได้ นอกจากนี้ ท่านปลัดกระทรวงฯ ยังได้กําชับถึงแนวทางการแก้ไขปัญหา PM 2.5 ด้วยการเสนอแนวทางในการรับซื้ออ้อยสด เพื่อลดการเผาอ้อย อันเป็นสาเหตุหนึ่งของปัญหามลพิษทางอากาศ โดยจะต้องมีการบูรณาการร่วมกันกับทางจังหวัด และกระทรวงมหาดไทย เพื่อการก้าวสู่เป็นเมืองอุตสาหกรรมเชิงนิเวศ
หลังจากนั้น รสอ.รก.รปอ. พร้อมคณะ ได้ลงพื้นที่ตรวจเยี่ยมการก่อสร้างของสํานักงานอุตสาหกรรมจังหวัดนครราชสีมาแห่งใหม่ ตั้งอยู่ที่ ตําบลปรุใหญ่ อําเภอเมือง จังหวัดนครราชสีมา รวมทั้ง เยี่ยมชมร้านวัชรไหมไทย ตําบลธงชัยเหนือ อําเภอปักธงชัย จังหวัดนครราชสีมา ซึ่งเป็นร้านจําหน่ายผ้าไหมชื่อดังของ อ.ปักธงชัย มีผ้าไหมให้เลือกมากมายหลายชนิด เช่น ผ้ามัดหมี่ ผ้าไหมพื้นเรียบ ผ้าไหมยกดอก ผ้าไหมลูกแก้ว ผ้าไหมสีธรรมชาติ และผ้าสําเร็จรูป เป็นต้น โดยทางร้านมีการพัฒนารูปแบบการทอ การตัดเย็บ และดีไซน์ให้มีความทันสมัย เพื่อให้เหมาะกับกลุ่มลูกค้าที่หลากหลาย
รัฐบาลไทย-ข่าวทำเนียบรัฐบาล-โฆษกรัฐบาลเผยฐานะการเงิน-การคลังไทยแข็งแกร่ง! 3 เดือนแรกปีงบฯ  2566  จัดเก็บรายได้อยู่ที่ 6.33 แสนล้านบาท สูงกว่าประมาณการกว่า 7.36 หมื่นล้านบาท เศรษฐกิจส่งสัญญาณบวก
วันอาทิตย์ที่ 22 มกราคม 2566
22/01/2566
โฆษกรัฐบาลเผยฐานะการเงิน-การคลังไทยแข็งแกร่ง! 3 เดือนแรกปีงบฯ  2566  จัดเก็บรายได้อยู่ที่ 6.33 แสนล้านบาท สูงกว่าประมาณการกว่า 7.36 หมื่นล้านบาท เศรษฐกิจส่งสัญญาณบวก
โฆษกรัฐบาลเผยฐานะการเงิน-การคลังไทยแข็งแกร่ง! 3 เดือนแรกปีงบฯ  2566  จัดเก็บรายได้อยู่ที่ 6.33 แสนล้านบาท สูงกว่าประมาณการกว่า 7.36 หมื่นล้านบาท เศรษฐกิจส่งสัญญาณบวก เตรียมปรับขยายตัวเป็นร้อยละ 3.5 - 4
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเผยฐานะการเงิน-การคลังของไทยมีความแข็งแกร่ง โดยกระทรวงการคลังเผยการจัดเก็บรายได้สุทธิในช่วงไตรมาสแรกของปีงบประมาณ 2566 (ตุลาคม – ธันวาคม 2565) จํานวน 633,139 ล้านบาท สูงกว่าประมาณการตามเอกสารงบประมาณ 73,586 ล้านบาท หรือร้อยละ 13.2 และสูงกว่าช่วงเดียวกันของปีก่อนร้อยละ 13.3 โดยได้รับแรงหนุนตามการขยายตัวอย่างต่อเนื่องของการบริโภค และการค้าระหว่างประเทศ และยังมีรายได้พิเศษจากการนําส่งทุนหรือผลกําไรส่วนเกินของทุนหมุนเวียน รายได้จากสัมปทานโทรศัพท์เคลื่อนที่ และใบอนุญาตคลื่นวิทยุ รวมทั้งอากรขาเข้าย้อนหลังตามคําพิพากษาคดี คาดว่า รายได้รัฐบาลในช่วงที่เหลือขอปีงบประมาณ 2566 จะยังคงขยายตัวได้ดีตามภาวะเศรษฐกิจ อย่างไรก็ดี การจัดเก็บรายได้ของกรมสรรพสามิตต่ํากว่าประมาณการ จากการปรับลดอัตราภาษีสรรพสามิตน้ํามันดีเซลเพื่อบรรเทาผลกระทบต่อค่าครองชีพของประชาชนเป็นการชั่วคราวจากราคาน้ํามันดิบในตลาดโลก ที่ทรงตัวอยู่ในระดับสูง ทั้งนี้ หากไม่รวมรายได้พิเศษของส่วนราชการอื่นและกรมศุลกากร ผลการจัดเก็บรายได้รัฐบาลสุทธิสูงกว่าประมาณการ 40,175 ล้านบาท หรือร้อยละ 7.2 และสูงกว่าช่วงเดียวกันของปีก่อนร้อยละ 7.3
โฆษกประจําสํานักนายกรัฐมนตรี กล่าวเพิ่มเติมว่า กระทรวงการคลังคาดการณ์ว่ารัฐบาลจะมีรายได้นําส่งคลัง 2.6 ล้านล้านบาท ขณะที่การเบิกจ่ายงบประมาณทั้งสิ้น 3.1 ล้านล้านบาท และมีการกู้เพื่อชดเชยการขาดดุลงบประมาณจํานวน 6.95 แสนล้านบาท ส่งผลให้เงินคงคลัง ณ สิ้นปีงบประมาณ 2566 มีจํานวนทั้งสิ้นกว่า 7.1 แสนล้านบาท เป็นระดับที่เพียงพอต่อการใช้จ่ายที่จําเป็นของภาครัฐ ภาพรวมฐานะการคลังในปีงบประมาณ 2566 มีความมั่นคงและเข้มแข็ง
“เศรษฐกิจไทยยังมีสัญญาณเป็นไปในทิศทางทางบวก โดยสํานักงานสภาพัฒนาการเศรษฐกิจและสังคมแห่งชาติ เตรียมทบทวนประมาณการณ์เศรษฐกิจไทยทั้งปี ซึ่งอาจจะขยายตัวได้ถึงร้อยละ 3.5 - 4 ตามแรงสนับสนุนจากอุปสงค์ภายในประเทศและการฟื้นตัวของภาคการท่องเที่ยวอีกด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-รปอ.สุรพลฯ ปิดอบรมหลักสูตร การเป็นข้าราชการที่ดี รุ่นที่ 20 สุดชื่นมื่น
วันเสาร์ที่ 21 มกราคม 2566
21/01/2566
รปอ.สุรพลฯ ปิดอบรมหลักสูตร การเป็นข้าราชการที่ดี รุ่นที่ 20 สุดชื่นมื่น
นายสุรพล ชามาตย์ รองปลัดกระทรวงอุตสาหกรรม เป็นประธานในพิธีปิดการฝึกอบรมหลักสูตรการเป็นข้าราชการที่ดี รุ่นที่ 20
เมื่อวันที่ 20 มกราคม 2566 นายสุรพล ชามาตย์ รองปลัดกระทรวงอุตสาหกรรม เป็นประธานในพิธีปิดการฝึกอบรมหลักสูตรการเป็นข้าราชการที่ดี รุ่นที่ 20 โดยให้โอวาทแก่ข้าราชการทั้ง 57 คน มุ่งการทํางานให้กับราชการอย่างเต็มกําลัง ซึ่งส่งผลต่อภาพรวมและเกี่ยวเนื่องถึงประโยชน์ของบ้านเมือง และประชาชนทุกคน นอกจากการจะเป็นคนเก่งแล้ว จะต้องเป็นคนดี และมีจิตสาธารณะ มีการร่วมมือร่วมใจกันเป็นหนึ่งเดียวของข้าราชการทุกกรมในสังกัด เพื่อให้งานในภารกิจของกระทรวงอุตสาหกรรมสําเร็จตามเป้าหมาย รวมถึงการสร้างเครือข่ายการทํางานร่วมกัน ตามนโยบาย MIND ของท่านปลัดกระทรวงอุตสาหกรรม โดยเน้นให้เจ้าหน้าที่ใช้ "หัว" และ "ใจ" ทํางาน และปั้นอุตสาหกรรมคู่ชุมชน ภายใต้ 4 มิติ คือ การส่งเสริมธุรกิจอุตสาหกรรม การดูแลสังคมโดยรอบ การรักษาสิ่งแวดล้อม การกระจายรายได้สู่ประชาชน ทั้งนี้ รองปลัดฯ สุรพล ยังได้ร่วมถ่ายภาพกับข้าราชการที่ผ่านการฝึกอบรมฯ โดยมี นางอรวรรณ อัศวพันธ์ หัวหน้ากลุ่มพัฒนาทรัพยากรบุคคล ข้าราชการผู้ผ่านการฝึกอบรม และเจ้าหน้าที่ผู้จัดการฝึกอบรม ณ ห้องปาริชาต โรงแรมโกลเด้น ทิวลิป ซอฟเฟอริน กรุงเทพฯ
รัฐบาลไทย-ข่าวทำเนียบรัฐบาล-รสอ.รก.รปอ.ณัฏฐิญาฯ ติวเข้มทีมงาน MIND ปั้นกลยุทธ์ “เทคนิคการบริหารจัดการเรื่องร้องเรียน”
วันอาทิตย์ที่ 22 มกราคม 2566
22/01/2566
รสอ.รก.รปอ.ณัฏฐิญาฯ ติวเข้มทีมงาน MIND ปั้นกลยุทธ์ “เทคนิคการบริหารจัดการเรื่องร้องเรียน”
นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการเรื่อง “เทคนิคการบริหารจัดการเรื่องร้องเรียน”
เมื่อวันที่ 20 มกราคม 2566 นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการเรื่อง “เทคนิคการบริหารจัดการเรื่องร้องเรียน” จัดโดย กองตรวจราชการ สํานักงานปลัดกระทรวงอุตสาหกรรม ในฐานะที่ได้รับมอบหมายให้ปฏิบัติหน้าที่ศูนย์รับเรื่องร้องเรียนเกี่ยวกับการประกอบกิจการอุตสาหกรรม เพื่อเสริมสร้างความรู้ ความเข้าใจในข้อกฎหมายที่เกี่ยวข้องกับเรื่องร้องเรียน ให้เจ้าหน้าที่จากสํานักงานอุตสาหกรรมจังหวัด ได้มีการแลกเปลี่ยนเรียนรู้ด้านวิชาการ การแก้ไขปัญหาร้องเรียนซ้ําซากของประชาชน และส่งเสริมการบูรณาการการแก้ไขปัญหาข้อร้องเรียนและเหตุภาวะฉุกเฉิน โดยมี นายเตมีย์ พันธุวงค์ราช ผู้อํานวยการกองตรวจราชการ กล่าวรายงาน พร้อมด้วย นายพุทธิกรณ์ วิชัยดิษฐ อุตสาหกรรมจังหวัดนครราชสีมา นางคนึงนิจ ทยายุทธ ผู้อํานวยการศูนย์ส่งเสริมอุตสาหกรรมภาคที่ 6 ข้าราชการ และเจ้าหน้าที่ของสํานักงานอุตสาหกรรมจังหวัด จํานวน 11 จังหวัด ได้แก่ นครราชสีมา บุรีรัมย์ ชัยภูมิ สุรินทร์ ศรีสะเกษ อํานาจเจริญ สระบุรี สระแก้ว ปราจีนบุรี นครนายก ขอนแก่น และศูนย์ส่งเสริมอุตสาหกรรมภาคที่ 6 เข้าร่วม ณ โรงแรมแคนทารี โคราช จังหวัดนครราชสีมา
รสอ.รก.รปอ. กล่าวว่า กระทรวงอุตสาหกรรม เป็นหน่วยงานหลักในการขับเคลื่อนภาคอุตสาหกรรมของประเทศ นอกจากการกํากับดูแลให้สถานประกอบการโรงงานและเหมืองแร่ดําเนินการตามกฎหมายแล้ว ท่านปลัดกระทรวงอุตสาหกรรม (ดร.ณัฐพล รังสิตพล) ยังให้ความสําคัญกับการส่งเสริมพัฒนาภาคอุตสาหกรรม ให้ขยายตัวอย่างเป็นมิตรกับสิ่งแวดล้อมและสามารถอยู่ร่วมกับชุมชนได้ ภายใต้การดําเนินงานที่มุ่งปรับเปลี่ยนสู่อุตสาหกรรมวิถีใหม่ : มุ่งสู่ความสําเร็จ 4 มิติ ประกอบด้วย ความสําเร็จทางธุรกิจ ชุมชน/สังคม สิ่งแวดล้อม และกระจายรายได้สู่ประชาชน เพื่อการสร้างการพัฒนาอุตสาหกรรมอย่างรอบด้าน มุ่งเน้นการปรับเปลี่ยนอุตสาหกรรมสู่ S-Curve การผลิตสมัยใหม่ และโมเดลธุรกิจรูปแบบใหม่ การเสริมสร้างอุตสาหกรรมที่คํานึงถึงสิ่งแวดล้อม ภายใต้แนวคิด BCG ตลอดจนการส่งเสริมให้ชุมชน/สังคม ให้มีชีวิตความเป็นอยู่ที่ดีขึ้นจากการอยู่ร่วมกับภาคอุตสาหกรรม
ทั้งนี้ ที่ผ่านมาประเทศไทย ประสบปัญหา ทั้งทางเศรษฐกิจ สังคม และการเมือง ทําให้ปัญหาการร้องเรียน และข้อพิพาทกับชุมชนจากการประกอบกิจการอุตสาหกรรมมีมากขึ้น เรื่องร้องเรียนบางกรณีอาจก่อให้เกิดผลกระทบในวงกว้าง และส่งผลต่อความภาพลักษณ์ความน่าเชื่อถือขององค์กร ดังนั้น กระทรวงอุตสาหกรรม จึงมีความจําเป็นอย่างยิ่งที่จะต้องปรับการทํางานให้เป็นไปในเชิงรุกให้มากกว่าเชิงรับ โดยการปฏิรูปหน่วยงาน ตามนโยบายท่านปลัดกระทรวงอุตสาหกรรม ใช้ “หัว และ ใจ ปั้นอุตสาหกรรมคู่ชุมชน (MIND)” โดยการให้ความสําคัญกับสิ่งรอบข้าง ไม่ได้มองแค่เรื่องอุตสาหกรรมเป็นหลัก ด้วยการยกระดับการกํากับดูแล การประกอบกิจการโรงงานและเหมืองแร่ สู่อุตสาหกรรมดีคู่ชุมชน เพื่อให้ครอบคลุมในทุกมิติ เน้นการแก้ปัญหาเรื่องร้องเรียนและเหตุฉุกเฉิน รวมทั้งเป็นการป้องกันก่อนเกิดเหตุในสถานประกอบการ โดยต้องมีการปรับกระบวนการทํางานเป็นเชิงรุกตั้งแต่ต้นน้ําจนถึงปลายน้ํา
รัฐบาลไทย-ข่าวทำเนียบรัฐบาล-​ชวนตรวจสอบเลข อย. ก่อนซื้อผลิตภัณฑ์สุขภาพ ผ่านทางไลน์ LINE@FDATHAI
วันอาทิตย์ที่ 22 มกราคม 2566
22/01/2566
​ชวนตรวจสอบเลข อย. ก่อนซื้อผลิตภัณฑ์สุขภาพ ผ่านทางไลน์ [emailprotected]
​ชวนตรวจสอบเลข อย. ก่อนซื้อผลิตภัณฑ์สุขภาพ ผ่านทางไลน์ [emailprotected]
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามนโยบายรัฐบาลด้านการยกระดับคุณภาพบริการด้านสาธารณสุขและสุขภาพของประชาชน หน่วยงานภาครัฐที่เกี่ยวข้องได้มีการพัฒนาการให้บริการประชาชนเพื่อป้องกันการเจ็บป่วยมาอย่างต่อเนื่อง ซึ่งหนึ่งในปัญหาที่พบในปัจจุบัน คือผู้บริโภคหลงซื้อผลิตภัณฑ์สุขภาพที่อ้างสรรพคุณเกินจริง การผลิตไม่ได้มาตรฐาน ซึ่งนอกจากจะเป็นการเสียเงินโดยไม่เกิดประโยชน์แล้ว อาจจะเป็นอันตรายต่อสุขภาพได้ ดังนั้น เพื่อให้ประชาชนมีความมั่นใจในการเลือกใช้หรือเลือกรับประทานผลิตภัณฑ์ต่างๆด้วยความมั่นใจ เกิดประโยชน์จริง ที่สําคัญต้องไม่ถูกหลอกให้ซื้อผลิตภัณฑ์ที่เป็นอันตรายต่อร่างกาย สํานักงานคณะกรรมการอาหารและยา หรือ อย. จึงได้พัฒนาระบบการตรวจเลข อย.ผ่านทาง [emailprotected] ซึ่งใช้เวลาเพียงสั้นๆเท่านั้น โดยเข้าไปที่หน้าแชท กดเมนูตรวจสอบเลขผลิตภัณฑ์ แล้วพิมพ์เลข อย.ของผลิตภัณฑ์ให้ถูกต้อง ทั้งตัวอักษร ตัวพิมพ์ใหญ่ สัญลักษณ์ และตัวเลข โดยไม่ต้องเว้นวรรค ทั้งนี้ เมื่อระบบตรวจพบเลข อย. จะแสดงสถานะของผลิตภัณฑ์ หากไม่พบ ระบบจะแจ้งเตือนพร้อมคําแนะนําเบื้องต้น
จึงขอชวนประชาชนตรวจสอบเลข อย. ก่อนตัดสินใจซื้อผลิตภัณฑ์สุขภาพผ่านช่องทางไลน์ [emailprotected] อีกทั้ง อย่าได้หลงเชื่อในสรรพคุณโดยไม่พิจารณาให้รอบคอบ โดยเฉพาะสินค้าที่อ้างสรรพคุณครอบจักรวาล อาทิ ช่วยลดน้ําหนัก กระชับสัดส่วน ช่วยเพิ่มขนาดหน้าอก กระชับมดลูก ช่วยเพิ่มสมรรถภาพทางเพศ ช่วยกําจัดและขับสารพิษออกจากร่างกาย ช่วยให้ความจําดี เป็นต้น ผลิตภัณฑ์ที่มีการโอ้อวดเกินจริงเหล่านี้ อย. เคยตรวจพบว่ามีการปลอมปนตัวยาบางตัวที่ส่งผลข้างเคียงและเป็นอันตรายต่อผู้บริโภคได้ ดังนั้นหากพบเห็นการกระทําอันเป็นภัยต่อสังคม ประชาชนสามารถแจ้งเบาะแสได้ที่สายด่วน อย. 1556 ซึ่งทาง อย จะได้ตรวจสอบและดําเนินการทางกฎหมายต่อไป
รัฐบาลไทย-ข่าวทำเนียบรัฐบาล-​รัฐบาลมั่นใจ e-Visa จะรองรับความต้องการชาวต่างชาติเดินทางเข้ามาท่องเที่ยวไทยเพิ่มขึ้น กระทรวงการต่างประเทศพัฒนาระบบต่อเนื่อง อำนวยความสะดวกอนุมัติผ่านออนไลน์
วันอาทิตย์ที่ 22 มกราคม 2566
22/01/2566
​รัฐบาลมั่นใจ e-Visa จะรองรับความต้องการชาวต่างชาติเดินทางเข้ามาท่องเที่ยวไทยเพิ่มขึ้น กระทรวงการต่างประเทศพัฒนาระบบต่อเนื่อง อํานวยความสะดวกอนุมัติผ่านออนไลน์
​รัฐบาลมั่นใจ e-Visa จะรองรับความต้องการชาวต่างชาติเดินทางเข้ามาท่องเที่ยวไทยเพิ่มขึ้น กระทรวงการต่างประเทศพัฒนาระบบต่อเนื่อง อํานวยความสะดวกอนุมัติผ่านออนไลน์ไม่ต้องยื่นเอกสาร ณ สถานทูต/สถานกงสุล
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่รัฐบาลได้เปิดประเทศรับนักท่องเที่ยวต่างประเทศหลังสถานการณ์โควิด19 คลี่คลาย โดยใช้นโยบายปฏิบัติต่อผู้เดินทางจากทุกประเทศอย่างเท่าเทียมไม่เลือกปฏิบัติ ได้สนับสนุนให้มีนักท่องเที่ยวจากทั่วโลกเดินทางเข้าสู่ประเทศไทยเพิ่มขึ้นอย่างต่อเนื่อง และคาดว่านักท่องเที่ยวจากประเทศจีนจะเพิ่มขึ้นอีกมากหลังจากรัฐบาลจีนผ่อนคลายมาตรการควบคุมการเดินทางตั้งแต่วันที่ 8 ม.ค. 66 และจะอนุญาตให้ประชาชนเดินทางออกไปท่องเที่ยวต่างประเทศเป็นหมู่คณะหรือกรุ๊ปทัวร์ได้ตั้งแต่ 6 ก.พ. 66 เป็นต้นไป โดยเริ่มต้นใน 20 ประเทศรวมถึงประเทศไทย
ทั้งนี้ เพื่อรองรับความต้องการเดินทางเข้าสู่ประเทศไทย รัฐบาลโดยกระทรวงการต่างประเทศได้พัฒนาระบบขอรับตรวจลงตรา(วีซ่า) เพื่ออํานวยความสะดวกให้ชาวต่างชาติ ที่ปัจจุบันสามารถขออนุญาตผ่านระบบออนไลน์ หรือ e-Visa ได้โดยไม่ต้องยื่นหรือส่งหนังสือเดินทางและเอกสารหลักฐานตัวจริงไปยังที่สถานเอกอัครราชทูตไทย หรือสถานกงสุลไทยในแต่ละประเทศ/เมือง ซึ่งรัฐบาลมั่นใจว่าระบบการให้วีซ่าที่สะดวกสบายจะรองรับความต้องการเดินทางเข้าประเทศไทยที่กําลังเพิ่มขึ้นในขณะนี้และระยะต่อไปได้เป็นอย่างดี
น.ส.ไตรศุลี กล่าวว่า จากการประชุมร่วมกันของหน่วยงานที่เกี่ยวข้องเพื่อกําหนดมาตรการรองรับการเดินทางเข้าประเทศไทย กระทรวงการต่างประเทศได้รายงานว่า การขออนุญาตเข้าประเทศไทยสําหรับชาวจีนปัจจุบันสามารถทําได้ทั้งการขอรับการตรวจลงตรา ณ ช่องทางอนุญาตของด่านตรวจคนเข้าเมือง (Visa on Arrival: VOA) ซึ่งอยู่ในอํานาจของสํานักงานตรวจคนเข้าเมือง(สตม.) และ การยื่นขอวีซ่าในต่างประเทศผ่านระบบ e-Visa ซึ่งอยู่ในอํานาจของกระทรวงการต่างประเทศ
สําหรับการใช้บริการเพื่อยื่น e-Visa สามารถเข้าไปที่เว็บไซต์ https://www.thaievisa.go.th โดยไม่ต้องยื่นหรือส่งหนังสือเดินทางและเอกสารหลักฐานตัวจริงไปที่สถานเอกอัครราชทูต/สถานกงสุล ซึ่งในเว็บไซต์จะรวมช่องทางการยื่นขอวีซ่าทุกประเภท มีการอธิบายขั้นตอนและมีวิดีทัศน์สาธิตการสมัครขอวีซ่าโดยละเอียด (https://thaievisa.go.th/video-user-manuals) หลังจากได้รับการอนุมัติ e-Visa แล้วจะมีไปรษณีย์อิเล็กทรอนิกส์ยืนยันส่งไปยังผู้ขอวีซ่า จากนั้นผู้ขอสามารถพิมพ์เอกสารยืนยันที่ได้รับทางไปรษณีย์อิเล็กทรอนิกส์ เพื่อนําไปแสดงต่อสายการบินและเจ้าหน้าที่ตรวจคนเข้าเมืองของไทยสําหรับตรวจสอบเมื่อเดินทางไปประเทศไทยต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้ม ประเทศไทยติด 1 ใน 23 สถานที่ที่ดีที่สุดในโลกสำหรับการท่องเที่ยวในปี 2023 จากเว็บไซต์ Insider ขึ้นชื่อมีเทศกาลที่น่าสนใจตลอดทั้งปี เหมาะกับนักชิมนักชอปทั่วโลก
วันอาทิตย์ที่ 22 มกราคม 2566
22/01/2566
โฆษกรัฐบาลเผย นายกฯ ปลื้ม ประเทศไทยติด 1 ใน 23 สถานที่ที่ดีที่สุดในโลกสําหรับการท่องเที่ยวในปี 2023 จากเว็บไซต์ Insider ขึ้นชื่อมีเทศกาลที่น่าสนใจตลอดทั้งปี เหมาะกับนักชิมนักชอปทั่วโลก
โฆษกรัฐบาลเผย นายกฯ ปลื้ม ประเทศไทยติด 1 ใน 23 สถานที่ที่ดีที่สุดในโลกสําหรับการท่องเที่ยวในปี 2023 จากเว็บไซต์ Insider ขึ้นชื่อมีเทศกาลที่น่าสนใจตลอดทั้งปี เหมาะกับนักชิมนักชอปทั่วโลก
วันนี้ (22 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ประเทศไทยติด 1 ใน 23 สถานที่ที่ดีที่สุดในโลกสําหรับการท่องเที่ยวในปี 2023 (23 of the best places to travel to around the world in 2023) จากการรายงานของ Insider ซึ่งเป็นเว็บไซต์และแอปพลิเคชันนําเสนอข่าวสารและไลฟ์สไตล์ชื่อดังของสหรัฐอเมริกา (ที่มา: Best Places to Travel Internationally Around the World in 2023 (insider.com)) ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีเป็นอย่างยิ่งที่ประเทศไทยได้รับความนิยมจากนักท่องเที่ยวทั่วโลก และได้รับการจัดอันดับให้เป็นจุดหมายปลายทางยอดนิยมอย่างต่อเนื่อง สะท้อนถึงความเชื่อมั่นและความพร้อมของแหล่งท่องเที่ยวไทยที่ดึงดูดนักท่องเที่ยวจากนานาประเทศ
โฆษกประจําสํานักนายกรัฐมนตรี กล่าวเพิ่มเติมว่า เว็บไซต์ Insider เลือกให้ประเทศไทยเป็น 1 ใน 23 สถานที่ที่ดีที่สุดในโลกสําหรับการท่องเที่ยวในปี 2023 เนื่องจากมีเทศกาลที่น่าสนใจตลอดทั้งปี โดยเฉพาะเทศกาลสงกรานต์และเทศกาลดนตรีฮิปฮอประดับโลก Rolling Loud Thailand 2023 ซึ่งจะจัดขึ้นในเดือนเมษายนนี้ นอกจากนี้ ประเทศไทยยังมีโรงแรมหรูมากมายในย่านธุรกิจของกรุงเทพมหานคร และยังเป็นสถานที่ที่เหมาะกับนักชิมนักชอปจากทั่วโลก
ทั้งนี้ สถานที่อื่น ๆ ที่ได้รับเลือกจากเว็บไซต์ Insider ได้แก่ ภูฏาน ออสเตรเลีย หมู่เกาะเคย์แมน ดูไบ (UAE) ลุ่มแม่น้ําลัวร์(ฝรั่งเศส) ญี่ปุ่น ลาสเวกัส(สหรัฐอเมริกา) บาหลี(อินโดนีเซีย) เมรีดา(เม็กซิโก) เกาะคานูอัน อิสตันบูล(ทูร์เคีย) โปรตุเกส สวิตเซอร์แลนด์ ซิชิลี(อิตาลี) กลาสโกว์(สกอตแลนด์) อียิปต์ โครเอเชีย อัลอูลา(ซาอุดิอาระเบีย) ชาร์ลสตัน(สหรัฐฯ) ฟีนิกซ์(สหรัฐฯ) ปารีส(ฝรั่งเศส) และซานฟรานซิสโก(สหรัฐฯ)
“นายกรัฐมนตรียินดีเป็นอย่างยิ่งที่ประเทศไทยได้รับการจัดอันดับจากหลากหลายเว็บไซต์ชื่อดังให้เป็นจุดหมายปลายทางยอดนิยมในการเดินทางมาท่องเที่ยวอย่างต่อเนื่อง นายกรัฐมนตรีเชื่อมั่นในศักยภาพและเสน่ห์ของไทย ที่ทําให้นักท่องเที่ยวหลงรักได้ไม่ยาก ประกอบกับชื่นชมการดําเนินงานของทุกหน่วยงานที่เกี่ยวข้องที่ได้ร่วมกันผลักดันโครงการต่าง ๆ เพื่อกระตุ้นให้เกิดการท่องเที่ยวในประเทศไทย และสร้างความเชื่อมั่นแก่นักท่องเที่ยวต่างชาติ รวมถึงขอบคุณคนไทยทุกคนที่เป็นเจ้าบ้านที่ดี มีมิตรไมตรี อันเป็นเอกลักษณ์โดดเด่นของคนไทยที่ดึงดูดนักท่องเที่ยวชาวต่างชาติ ทั้งนี้ นายกรัฐมนตรีเชื่อมั่นว่า ด้วยศักยภาพด้านการท่องเที่ยวของไทยจะสามารถดึงดูดนักท่องเที่ยวต่างชาติได้ตามเป้าหมายที่ตั้งไว้ 20 ล้านคน ในปี 2566 ซึ่งจะช่วยให้เกิดการกระจายรายได้สู่ท้องถิ่นและขับเคลื่อนเศรษฐกิจของประเทศให้เดินหน้าได้อย่างมั่นคง” นายอนุชาฯ กล่าว
รัฐบาลไทย-ข่าวทำเนียบรัฐบาล-“MOC Agri Mart” application launched for “farmer to consumer” direct marketing
วันอาทิตย์ที่ 22 มกราคม 2566
22/01/2566
“MOC Agri Mart” application launched for “farmer to consumer” direct marketing
“MOC Agri Mart” application launched for “farmer to consumer” direct marketing
January 20, 2023, Deputy Government Spokesperson Ratchada Thanadirek disclosed about the Government’s policy on online business for SMEs entrepreneurs in agricultural sector to promote direct marketing of agricultural produce without middlemen. Ministry of Commerce has now launched an application “MOC Agri Mart” as an option for farmers and consumers to sell and buy agricultural produce (e.g., vegetables, fruits, processed agro products, herbal products, etc.) 24/7. The application “MOC Agri Mart” is a collaboration between Ministry of Commerce and Ministry of Agriculture and Cooperatives under the “Agriculture produces - Commerce markets” scheme to boost export growth and elevate Thai agricultural sector as world’s agricultural produce and food hub.
The application “MOC Agri Mart” also provides information on community products, destinations for agro tourism, and other related information, and promotes direct online pre-order from farmers/producers/entrepreneurs to domestic/overseas consumers through provincial salesman (provincial commerce offices) and national salesman (commercial attaché) respectively, which will effectively help solve oversupply of produce in each season.
Those who are interested may download the application for free (both Android and iOS), or check out the website: www.mocagrimart.com.
รัฐบาลไทย-ข่าวทำเนียบรัฐบาล-​ผู้ช่วยรัฐมนตรีประจำกระทรวงอุตสาหกรรม ลงใต้ เปิดกิจกรรมอบรมหลักสูตร “การส่งเสริมลดก๊าซเรือนกระจกในภาคอุตสาหกรรม” ย้ำภาคอุตสาหกรรมปรับตัวช่วยแก้ไขปัญหาก๊าซเรือนกระจก
วันพุธที่ 25 มกราคม 2566
25/01/2566
​ผู้ช่วยรัฐมนตรีประจํากระทรวงอุตสาหกรรม ลงใต้ เปิดกิจกรรมอบรมหลักสูตร “การส่งเสริมลดก๊าซเรือนกระจกในภาคอุตสาหกรรม” ย้ําภาคอุตสาหกรรมปรับตัวช่วยแก้ไขปัญหาก๊าซเรือนกระจก
​ผู้ช่วยรัฐมนตรีประจํากระทรวงอุตสาหกรรม ลงใต้ เปิดกิจกรรมอบรมหลักสูตร “การส่งเสริมลดก๊าซเรือนกระจกในภาคอุตสาหกรรม” ย้ําภาคอุตสาหกรรมปรับตัวช่วยแก้ไขปัญหาก๊าซเรือนกระจก
วันนี้ (25 มกราคม 2566) นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม เป็นประธานเปิดกิจกรรมอบรม หลักสูตร “การส่งเสริมลดก๊าซเรือนกระจกในภาคอุตสาหกรรม ภายใต้โครงการค่าใช้จ่ายในการส่งเสริมและพัฒนาศักยภาพของอุตสาหกรรมในภูมิภาค ประจําปีงบประมาณ พ.ศ. 2566 และเป็นวิทยากรบรรยายพิเศษ เรื่อง “นโยบายก๊าซเรือนกระจกต่อการปรับตัวของภาคอุตสาหกรรม” ซึ่งจัดโดยสํานักงานอุตสาหกรรมจังหวัดสงขลา ร่วมกับคณะวิทยาศาสตร์ มหาวิทยาลัยสงขลานครินทร์ วิทยาเขตหาดใหญ่ เพื่อขับเคลื่อนแผนแม่บทรองรับการเปลี่ยนแปลงของสภาพภูมิอากาศ พ.ศ.2558-2593 ในประเด็นของการลดการปล่อยก๊าซเรือนกระจกที่ไม่ส่งผลต่อการเจริญเติบโตทางเศรษฐกิจ เพื่อมุ่งสู่การเป็นอุตสาหกรรมคาร์บอนต่ํา
ผู้ช่วยรัฐมนตรีประจํากระทรวงอุตสาหกรรม กล่าวว่ายุคนี้ที่เรากําลังเผชิญกับปัญหาสภาพภูมิอากาศที่เปลี่ยนแปลง ส่งผลให้เกิดภัยพิบัติทางธรรมชาติ และฤดูกาลที่เปลี่ยนไป เพราะว่าภาคอุตสาหกรรมมีส่วนสําคัญที่จะทั้งช่วยลดและเพิ่มปริมาณก๊าซเรือนกระจก หนึ่งในตัวการที่ก่อให้เกิดภาวะโลกรวน ดังนั้นการปรับตัวภาคอุตสาหกรรมคาร์บอนต่ํา หมายถึงอุตสาหกรรมที่ปล่อยก๊าซเรือนกระจกน้อยลง จึงเป็นอีกหนึ่งหนทางสําคัญที่จะช่วยโลกต่อสู้กับวิฤตสภาพภูมิอากาศ ซึ่งภาคอุตสาหกรรมในปัจจุบัน ให้ความสําคัญกับการแก้ไขปัญหาภาวะโลกร้อน ที่เป็นผลมาจากการปล่อยก๊าซเรือนกระจก รวมทั้งต้องการเพิ่มขีดความสามารถการแข่งขันในตลาดอาเซียนและเวทีการค้าโลก กระทรวงอุตสาหกรรม ได้กําชับให้หน่วยงานที่เกี่ยวข้อง หาแนวทางในการพัฒนา ส่งเสริม และสนับสนุนให้ผู้ประกอบการโรงงาน หันมาใส่ใจสิ่งแวดล้อม และมุ่งสู่สังคมคาร์บอนต่ํา เพื่อลดก๊าซเรือนกระจก
โดยมี นางจันทร์จิรา บางเสน อุตสาหกรรมจังหวัดสงขลา และผู้ช่วยศาสตราจารย์ ดร.นิวัติ แก้วประดับ อธิการบดีมหาวิทยาลัยสงขลานครินทร์ รวมทั้ง วิทยากรและผู้เข้าร่วมงานจากทั้งภาครัฐและเอกชนเข้าร่วมกว่า 150 คน ณ โรงแรมคริสตัลหาดใหญ่ อําเภอหาดใหญ่ จังหวัดสงขลา
รัฐบาลไทย-ข่าวทำเนียบรัฐบาล-บสย. บุกหาดใหญ่ ลุยแก้หนี้ส่งท้าย “มหกรรมร่วมใจแก้หนี้”  27-29 ม.ค. 66
วันพุธที่ 25 มกราคม 2566
25/01/2566
บสย. บุกหาดใหญ่ ลุยแก้หนี้ส่งท้าย “มหกรรมร่วมใจแก้หนี้”  27-29 ม.ค. 66
บสย.พร้อมเป็นเจ้าภาพร่วมแก้หนี้ ส่งท้ายงานมหกรรมร่วมใจแก้หนี้ : มีหนี้ต้องแก้ไข เริ่มต้นใหม่อย่างยั่งยืน ครั้งที่ 5 ระหว่าง วันที่ 27-29 ม.ค.2566 ยกทีมแก้หนี้ บสย.F.A.Center ให้คําปรึกษา ณ ศูนย์ประชุมนานาชาติฉลองสิริราชสมบัติครบ 60 ปี ม.สงขลานครินทร์
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า งาน “มหกรรมร่วมใจแก้หนี้ : มีหนี้ต้องแก้ไข เริ่มต้นใหม่อย่างยั่งยืน” ครั้งที่ 5 จังหวัดสงขลา ร่วมฟื้นธุรกิจภาคใต้ ส่งท้ายมหกรรม พร้อมเชิญผู้ประกอบการ SMEs ทั้งลูกค้าและลูกหนี้ ร่วมงาน โดยเตรียมแพคเกจ บสย. พร้อมช่วย “ผ่อนน้อย เบาแรง” บรรเทาภาระการผ่อนชําระ 3 ระดับ ภายใต้มาตรการ 3 สี ตามความสามารถในการชําระหนี้ของลูกหนี้ อาทิ ตัดต้นก่อนตัดดอก ที่ช่วยให้หนี้ลด หมดหนี้เร็วขึ้น หรือ ดอกเบี้ย 0% เน้นตัดเงินต้น และ ระยะเวลาผ่อนนาน 7 ปี ช่วยให้ลูกหนี้กลับมาตั้งตัวและพยุงธุรกิจต่อไปได้ โดย บสย. ได้เปิดช่องทางลงทะเบียน ขอรับคําปรึกษาล่วงหน้าและขอตรวจสุขภาพการเงิน ได้ที่ LINE TCG First
พบกับบูธ บสย. และ บสย. F.A.Center ศูนย์ที่ปรึกษาทางการเงิน SMEs ระหว่าง 27-29 ม.ค. 2566 เวลา 10.00 -18.00 น. ณ ศูนย์ประชุมนานาชาติฉลองสิริราชสมบัติครบ 60 ปี มหาวิทยาลัยสงขลานครินทร์ อ.หาดใหญ่ จ.สงขลา
รัฐบาลไทย-ข่าวทำเนียบรัฐบาล-“ธนกร” บินขึ้นเหนือ นายกฯ สั่งติดตามความพร้อม-พลิกฟื้นการท่องเที่ยวเชียงใหม่ หนุน “เราเที่ยวด้วยกัน เฟส 5”
วันพุธที่ 25 มกราคม 2566
25/01/2566
“ธนกร” บินขึ้นเหนือ นายกฯ สั่งติดตามความพร้อม-พลิกฟื้นการท่องเที่ยวเชียงใหม่ หนุน “เราเที่ยวด้วยกัน เฟส 5”
“ธนกร” บินขึ้นเหนือ นายกฯ สั่งติดตามความพร้อม-พลิกฟื้นการท่องเที่ยวเชียงใหม่ หนุน “เราเที่ยวด้วยกัน เฟส 5”
วันนี้ (25 มกราคม 2566) นายธนกร วังบุญคงชนะ รัฐมนตรีประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มอบหมายให้ลงพื้นที่จังหวัดเชียงใหม่ ในวันพรุ่งนี้ (26 ม.ค. 2566) โดยกําหนดการในช่วงเช้านั้น จะเป็นการตรวจความพร้อมการให้บริการผู้โดยสารทั้งขาเข้าและขาออก และการเตรียมความพร้อมสําหรับการอํานวยความสะดวกแก่นักท่องเที่ยว ณ ท่าอากาศยานนานาชาติเชียงใหม่ ส่วนในช่วงบ่าย จะเป็นประธานในพิธีเปิดกิจกรรม “การสื่อสารเพื่อสร้างสรรค์เมืองเชียงใหม่” ณ The View All Day Restaurant ซึ่งจะเป็นการหารือ สร้างความพร้อมและรับฟังปัญหาด้านการท่องเที่ยวและเศรษฐกิจชุมชน กับกลุ่มผู้ประกอบการด้านการท่องเที่ยวในจังหวัดเชียงใหม่
“นายกฯ มอบหมายการลงพื้นที่จังหวัดเชียงใหม่ในครั้งนี้ นับว่ามีความสําคัญเป็นอย่างมาก เพราะเชียงใหม่เป็นหนึ่งในจังหวัดที่มีความสําคัญด้านการท่องเที่ยว ซึ่งการท่องเที่ยวเป็นหัวใจหลักของเศรษฐกิจไทย โดยเฉพาะหลังจากสถานการณ์ Covid-19 ที่คลี่คลาย ทําให้การหลั่งไหลเข้ามาของนักท่องเที่ยวจากทั่วโลกและจีนเริ่มทยอยเข้ามา อีกทั้งล่าสุด ครม. ได้อนุมัติโครงการ “เราเที่ยวด้วยกัน เฟส 5” จํานวน 560,000 สิทธิ ซึ่งจะเริ่มใช้เดือน ก.พ.-ก.ย.นี้ โดยรัฐบาลช่วยค่าที่พัก 40% วอยเชอร์ 600 บาท เพื่อกระตุ้นการท่องเที่ยวเพื่อฟื้นฟูเศรษฐกิจของประเทศไทย ผลักดันและสนับสนุนการสร้างรายได้ทางการท่องเที่ยวให้เป็นไปตามเป้าหมาย 2.38 ล้านล้านบาท ซึ่งจะเป็นการปูความพร้อมและการส่งสัญญาณสร้างความมั่นใจแก่นักท่องเที่ยว และเดินหน้าเศรษฐกิจไทย” นายธนกร กล่าว
รัฐบาลไทย-ข่าวทำเนียบรัฐบาล-Cabinet approves acquisition of land for establishment of industrial estates in EEC and Lamphun province
วันพุธที่ 25 มกราคม 2566
25/01/2566
Cabinet approves acquisition of land for establishment of industrial estates in EEC and Lamphun province
Cabinet approves acquisition of land for establishment of industrial estates in EEC and Lamphun province
January 24, 2023, Deputy Government Spokesperson Ratchada Thanadirek disclosed that the cabinet has made approval to the purchase of land for an establishment of industrial estates in the Eastern Economic Corridor (EEC), and in Lamphun province.
Industrial estate development project in the EEC, located in Samnak Thong subdistrict, Muang district, Rayong, will be implemented with the approx. budget of 4,385 million Baht from the revenue and saving of Industrial Estate Authority of Thailand. Under the area of 1,482 rai, the project aims to attract investment in the S-Curve industries, i.e., next-generation automotive, aviation and logistics, smart electronics, biofuels and biochemicals, medical and healthcare, and industrial waste recycling, from Japanese investors, its main target group. It is expected that the industrial estate be sold out or rented out within 5 years after completion of construction, create employment of approx. 13,920 workers, and generate total product of 1,542.34 million Baht.
Industrial estate development project in Lamphun province, located in Makhua Jae and Ban Klang subdistricts, Muang district, Lamphun, will be implemented with the approx. budget of 2,160 million Baht from the revenue and saving of Industrial Estate Authority of Thailand. Under the area of 653 rai plus 25 rai of access road, the project aims to attract investment in electronics parts, jewelries, garment, food processing, and biotechnology from the Japanese investors as well. It is expected that the industrial estate be sold out or rented out within 5 years after completion of construction, create employment of approx. 8,415 workers, and generate total product of 277.85 million Baht.
According to the Deputy Government Spokesperson, the cabinet also instructed Industrial Estate Authority of Thailand (IEAT) to come up with a risk management plan in the case that some plots of the land could not be acquired as planned. If that is the case, IEAT may compare cost effectiveness between establishing new industrial estates and optimizing area in the existing estates.
รัฐบาลไทย-ข่าวทำเนียบรัฐบาล-ครม.ขยายเวลาลดหย่อนภาษี 2 เท่า เมื่อบริจาค 13 มูลนิธิด้านสาธารณสุข ผ่านระบบ e-Donation อีก 2 ปี จนถึงสิ้นปี 67
วันพุธที่ 25 มกราคม 2566
25/01/2566
ครม.ขยายเวลาลดหย่อนภาษี 2 เท่า เมื่อบริจาค 13 มูลนิธิด้านสาธารณสุข ผ่านระบบ e-Donation อีก 2 ปี จนถึงสิ้นปี 67
ครม.ขยายเวลาลดหย่อนภาษี 2 เท่า เมื่อบริจาค 13 มูลนิธิด้านสาธารณสุข ผ่านระบบ e-Donation อีก 2 ปี จนถึงสิ้นปี 67
วันที่ 25 มกราคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 24 มกราคม 2566 ว่า ครม.อนุมัติร่างกฎหมายขยายระยะเวลามาตรการภาษีเพื่อสนับสนุนการบริจาคด้านสาธารณสุข โดยออกเป็นร่างพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ ..) พ.ศ. .... ตามที่กระทรวงการคลังเสนอ ร่างพระราชกฤษฎีกาฉบับนี้ มีสาระสําคัญเป็นการขยายระยะเวลายกเว้นภาษีเงินได้บุคคลธรรมดาและบริษัทหรือห้างหุ้นส่วนนิติบุคคลที่บริจาคเงินหรือทรัพย์สินให้แก่หน่วยรับบริจาคด้านสาธารณสุข รวม 13 แห่ง (จากหน่วยรับบริจาคเดิม 10 แห่ง) เป็นระยะเวลา 2 ปี ตั้งแต่วันที่ 1 มกราคม 2566 ถึงวันที่ 31 ธันวาคม 2567 โดยบริจาคผ่านระบบบริจาคอิเล็กทรอนิกส์ (e-Donation) ของกรมสรรพากร มีรายละเอียด ดังนี้
1.หน่วยรับบริจาคทั้ง 13 แห่ง ประกอบด้วย หน่วยรับบริจาคเดิม 10 แห่ง ได้แก่ 1)สภากาชาดไทย 2)มูลนิธิภัทรมหาราชานุสรณ์ฯ 3)ศิริราชมูลนิธิ 4)มูลนิธิจุฬาภรณ์
5)มูลนิธิโรงพยาบาลพระมงกุฎเกล้าฯ 6)มูลนิธิโรงพยาบาลเวชศาสตร์เขตร้อนฯ 7) มูลนิธิโรคมะเร็งโรงพยาบาลศิริราช 8)มูลนิธิโรงพยาบาลราชวิถี 9)มูลนิธิสมเด็จพระปิ่นเกล้า 10)มูลนิธิโรงพยาบาลสมเด็จพระนางเจ้าสิริกิติ์ฯ และเพิ่มเติมหน่วยรับบริจาคใหม่ 3 แห่ง ได้แก่ 1)มูลนิธิโรงพยาบาลสวนดอก คณะแพทยศาสตร์ มหาวิทยาลัยเชียงใหม่ 2)มูลนิธิสนับสนุนสถาบันประสาทวิทยา 3)มูลนิธิโรงพยาบาลเด็ก
2.การยกเวินภาษีเงินได้ แบ่งเป็น 1)บุคคลธรรมดา ให้ยกเว้นภาษีเงินได้สําหรับเงินได้พึงประเมินหลังจากหักค่าใช้จ่ายและหักลดหย่อนเป็นจํานวน 2 เท่าของจํานวนเงินที่บริจาค 2)บริษัทหรือห้างหุ้นส่วนนิติบุคคลให้ยกเว้นภาษีเงินได้ สําหรับเงินได้เป็นจํานวน 2 เท่า ของรายจ่ายที่บริจาคไม่ว่าจะได้จ่ายเป็นเงินหรือทรัพย์สิน
3.บุคคลธรรมดาหรือบริษัทหรือห้างหุ้นส่วนนิติบุคคล ให้ยกเว้นภาษีเงินได้ ภาษีมูลค่าเพิ่ม ภาษีธุรกิจเฉพาะ และอากรแสตมป์ สําหรับเงินได้ที่ได้รับจากการโอนทรัพย์สิน หรือการขายสินค้า หรือสําหรับการกระทําตราสารอันเนื่องมาจากการบริจาคให้แก่หน่วยรับบริจาคทั้ง 13 แห่ง
นางสาวรัชดากล่าวด้วยว่า มาตรการทางภาษีนี้ จะทําให้ภาครัฐจัดเก็บภาษีลดลงประมาณปีละ 370 ล้านบาท แต่จะเป็นประโยชน์อย่างยิ่งในการเปิดโอกาสให้ประประชาชนและภาคเอกชนมีส่วนร่วมในการพัฒนาระบบบริการด้านสาธารณสุขของประเทศ
รัฐบาลไทย-ข่าวทำเนียบรัฐบาล-​PM pleased with USOPC’s recognition of Muaythai
วันอังคารที่ 24 มกราคม 2566
24/01/2566
​PM pleased with USOPC’s recognition of Muaythai
​PM pleased with USOPC’s recognition of Muaythai
January 24, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was pleased that Muaythai is officially a recognized sport organization, granted by The United States Olympic & Paralympic Committee (USOPC) Affiliate Organizations Council on January 10, 2023. The recognition is in line with the Thai Government’s policy to promote Muaythai as tourism soft power.
The Government Spokesperson added that concerned agencies have continued to promote Muaythai at the international stage. Thai boxers were sent to represent Thailand at “The World Games 2022” in Birmingham, Alabama, United States during July 7-17, 2022, and brought back 2 golds, 1 silver, and 1 bronze medals. At the World Games 2022, Thai athletes were also sent to compete in 9 sports, namely, air sports, jujitsu, sumo, pétanque, billiards, Muaythai, extreme, floorball, and wushu, among which Muaythai was the most popular with the greatest number of spectators.
The Prime Minister was pleased that Muaythai has been recognized globally, and instructed concerned agencies to take forward the success in mobilizing national sports development plan to further promote Thai sports at the international level.
รัฐบาลไทย-ข่าวทำเนียบรัฐบาล-SME D Bank เจ้าภาพร่วมจัดใหญ่ส่งท้าย ‘มหกรรมร่วมใจแก้หนี้’ หาดใหญ่ ยกทัพ 3 โปรโมชั่นช่วยครบจบที่เดียว หนุนผู้ประกอบการเดินหน้าธุรกิจเต็มกำลัง
วันพุธที่ 25 มกราคม 2566
25/01/2566
SME D Bank เจ้าภาพร่วมจัดใหญ่ส่งท้าย ‘มหกรรมร่วมใจแก้หนี้’ หาดใหญ่ ยกทัพ 3 โปรโมชั่นช่วยครบจบที่เดียว หนุนผู้ประกอบการเดินหน้าธุรกิจเต็มกําลัง
SME D Bank เป็นเจ้าภาพร่วมจัดงาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” สัญจร  ครั้งที่ 5 ณ ศูนย์ประชุมนานาชาติฉลองสิริราชสมบัติครบ 60 ปี ม.สงขลานครินทร์ อ.หาดใหญ่ จ.สงขลา วันที่ 27-29 มกราคม 2566
SME D Bank ขานรับนโยบายกระทรวงการคลัง ธนาคารแห่งประเทศไทย และสมาคมสถาบันการเงินของรัฐ เป็นเจ้าภาพร่วมจัดงาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” สัญจร ครั้งที่ 5 ณ หาดใหญ่ ชูจัดใหญ่ส่งท้าย ยกทัพ 3 โปรโมชั่น ช่วยครบจบในที่เดียว ตั้งแต่แก้หนี้ เติมเงิน ปรึกษาธุรกิจ ณ ศูนย์ประชุมนานาชาติฉลองสิริราชสมบัติครบ 60 ปี ม.สงขลานครินทร์ อ.หาดใหญ่ จ.สงขลา วันที่ 27-29 มกราคม 2566
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า SME D Bank ได้รับเกียรติเป็นหนึ่งในเจ้าภาพร่วม จัดงาน มหกรรมร่วมใจแก้หนี้ฯ สัญจร ครั้งที่ 5 ณ อ.หาดใหญ่ จ.สงขลา ระหว่างวันที่ 27-29 มกราคม 2566 ซึ่ง เป็นการจัดงานนี้ครั้งสุดท้าย หลังจากจัดต่อเนื่องมาแล้ว 4 ครั้งใน 4 ภูมิภาคทั่วประเทศ ซึ่ง SME D Bank จัดเตรียม 3 โปรโมชั่นสุดพิเศษไว้ให้บริการช่วยเหลือผู้ประกอบการเอสเอ็มอีอย่างครบถ้วนในจุดเดียว ได้แก่ 1.จ่ายครบ! จบเร็ว! ปรับเงื่อนไขผ่อนชําระ เช่น พักเงินต้น ลดค่างวด ขยายเวลาผ่อนชําระ แบ่งค่างวดตัดชําระเงินต้นสูงสุด 20% เป็นต้น 2.จ่ายหนี้หมด! ลดทันที! ปรับโครงสร้างหนี้ เช่น ลดอัตราดอกเบี้ย ลดค่างวด ขยายเวลาผ่อนชําระ หากต้องการปิดบัญชี รับสิทธิลดดอกเบี้ยค้างสูงสุด 100% หรือปรับโครงสร้างหนี้ลดสูงสุด 30% เป็นต้น และ 3.เติมทุนใหม่ไปต่อ! ผ่าน “สินเชื่อ SMEs Re-Start” สนับสนุนเอสเอ็มอีพลิกฟื้นธุรกิจ วงเงินกู้สูงสุด 5 ล้านบาท ผ่อนนานสูงสุด 12 ปี ปลอดชําระเงินต้นสูงสุด 24 เดือน “สินเชื่อ SME D พร้อม” ครอบคลุมทุกความต้องการทุกกลุ่มธุรกิจ วงเงินกู้สูงสุด 50 ล้านบาท ผ่อนนานสูงสุด 15 ปี ปลอดชําระเงินต้นสูงสุด 18 เดือน และ “สินเชื่อ BCG Loan” หนุนยกระดับธุรกิจสู่ BCG Model วงเงินกู้สูงสุด 50 ล้านบาท ผ่อนนานสูงสุด 12 ปี ปลอดชําระเงินต้นสูงสุด 24 เดือน เป็นต้น
อีกทั้ง ยังมีแคมเปญพิเศษ เมื่อยื่นกู้สินเชื่อที่ใช้หลักทรัพย์ค้ําประกัน วงเงินตั้งแต่ 5-50 ล้านบาท หากได้รับอนุมัติและทําสัญญาภายในวันที่ 28 ก.พ.66 รับฟรี "บัตรเติมน้ํามัน" มูลค่าสูงสุดถึง 5,000 บาท นอกจากนั้น มีบริการด้าน “การพัฒนา” ผ่านโครงการ “SME D Coach” ช่วยยกระดับธุรกิจ เพิ่มศักยภาพกิจการ ให้คําปรึกษาธุรกิจโดยโค้ชมืออาชีพ ฟรี จําหน่ายทรัพย์ NPA คุณภาพดี ทําเลดี ในราคาที่เข้าถึงง่าย อีกทั้ง บริการสร้างอาชีพ จากหน่วยงานร่วม จัด ณ ศูนย์ประชุมนานาชาติฉลองสิริราชสมบัติครบ 60 ปี มหาวิทยาลัยสงขลานครินทร์ อ.หาดใหญ่ จ.สงขลา ระหว่างวันที่ 27-29 มกราคม 2566 สอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-รมว.สุชาติ ส่ง รักษาการฯ อธิบดีกรมพัฒน์ เยี่ยมฝึกอาชีพ ตชด.เมืองกาญจน์
วันอังคารที่ 24 มกราคม 2566
รมว.สุชาติ ส่ง รักษาการฯ อธิบดีกรมพัฒน์ เยี่ยมฝึกอาชีพ ตชด.เมืองกาญจน์
นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้นางสาวบุปผา เรืองสุด รองปลัดกระทรวงแรงงาน รักษาราชการแทนอธิบดีกรมพัฒนาฝีมือแรงงาน ลงพื้นที่จังหวัดกาญจนบุรี เพื่อตรวจเยี่ยมการฝึกอบรมโครงการอันเนื่องมาจากพระราชดําริให้แก่ตํารวจตระเวนชายแดน